Русланрэ Алимрэ зэпеуэм я лауреатщ
Иджыблагъэ екIуэкIащ Урысейм Тезырхэр егъэпшынынымкIэ и IэнатIэм (УИС) и лэжьакIуэхэм художественнэ самодеятельностымкIэ я урысейпсо зэхьэзэхуэ. ТекIуахэм я гала-концертым хэтащ КъБР-м щыIэ УФСИН-м и лэжьакIуэхэри, — къет Управленэм и пресс-IуэхущIапIэм.
Урысей ФСИН-м и щIыналъэ IуэхущIапIэ 20-м и творческэ гупхэу зэпеуэм щытекIуахэм, лауреат хъуахэм я зэфIэкI щагъэлъэгъуащ Омск дэт къэрал Музыкэ театрым. КъБР-м щыIэ УФСИН-м и цIэкIэ концертым хэтащ IуэхущапIэм и ИК-3-м и мафIэс частым и лэжьакIуэхэу Газаев Русланрэ Джантудуев Алимрэ. Ахэр «Эстрадный вокал» зэпеуэм и лауреат хъуащ. Абыхэм ягъэзэщIащ «Зовут меня в Балкарию» уэрэдыр (псалъэхэр Къэшэж Иннэ, макъамэр Къашыргъэ Билал яйщ).
— Мыпхуэдэ фестивалхэм мыхьэнэшхуэ яIэщ, абыхэм гупхэр зэкъуагъэувэ, лэжьакIуэхэм Iэмал ярет я зэфIэкIыр ягъэлъэгъуэну, — къыхагъэщащ зэпеуэм и къызэгъэпэщакIуэхэм.
Бахъсэн Ланэ.
